paragraph_text: Predsjednik Francuske François Hollande još je u lipnju 2014. najavio plan smanjenja broja francuskih pokrajina s 21 na 13. Reorganizacija je osmišljena s ciljem da se smanje birokratski aparat i troškovi. Narodna skupština je u studenom 2014. odobrila promjenu, koja je stupila na snagu 1. siječnja 2016. Tako je nastala i pokrajina Nord - Pas-de-Calais - Picardie, koja je obuhvatila dobar dio sjeveroistoka Francuske. Toga proljeća stanovnici buduće regije izrazili su svoje nezadovoljstvo predloženim imenom za tu novu regiju. U ožujku 2016. regionalno je vijeće većinom glasova od tri predložena imena; Hauts-de-France (Gornja Francuska), Terres-du-Nord (Sjeverne zemlje) i Nord-de-France (Francuski sjever), izabralo ime - Hauts-de-France.<ref>https://www.britannica.com/place/Hauts-de-France Preuzeto 9. siječnja 2021.